32 BULETINUL SOCIETĂŢII DE ŞTIINŢE 



terenul ştiinţific, în concertul mişcării noastre culturale : în prezent 

 mă cred dator a vă spune numai următoarele : încă nu s'au împli- 

 nit 25 de ani de când a început a se da. uneori încă cu târâita, mij- 

 loacele de lucrare specialiştilor noştri şi vedeţi, d-lor, ce deosebire 

 mare se constată totuş în prezent şi că în străinătate se ţine deja 

 seamă de cercetătorii noştri. 



Laboratoriile noastre încep a intra pe calea normală a activităţii 

 lor şi lucrările produse în ţară sunt în genere bine văzute în 

 străinătate. 



In ce priveşte trecutul nostru însă, din nenorocire, el se cunoaşte 

 puţin şi chiar puţinul ce se ştie despre el nu a fost îndeajuns de 

 răspândit, astfel ca, cu toţii, să ne dăm seama despre marea lui în- 

 semnătate. 



Daţi-mi voe dar ca, cu împrejurarea zilei de astăzi, să vă spun 

 si eu ceeace am putut culege din cele scrise despre acest trecut, 

 astfel ca şi d -voastre cari, poate mai tineri fiind, nu aţi avut timpul 

 a pătrunde şi în această direcţiune, să puteţi cu mai multă uşurinţă 

 căpăta încrederea că neamul nostru, dela întemeierea ţărilor române, 

 nu a căutat să vieţuiască numai pentru el, dar că a jucat atât prin 

 vlaga lui ostăşească, cât şi prin puterea judecăţii sale, un rol im- 

 portant în mersul general al omenirii, nu numai în cuprinsul ţărilor 

 sale, dar şi în buna desvoltare şi aleasa îndrumare a altor neamuri 

 vecine. 



In genere, când se vorbeşte de trecutul nostru, suntem deprinşi 

 a ne referi mai mult la vieaţa militară, de oarece şi vecinii cu cari 

 ne-am luptat atât de îndelungă vreme au adus laudă vitejilor 

 noştri străbuni nu numai pentru eroismul lor personal, cu care îşi 

 apărau ţara, dar şi pentru ştiinţa strategică învăţată şi mai sigur 

 căpătată, prin o îndelungată războire, de care ei au dat în tot- 

 deauna o dovadă atât de desăvârşită. 



Cronicarii poloni şi chiar turci au prea mărit pe Ştefan-cel-Mare 

 şi istoria stă faţă pentru a dovedi că, în genere, toate luptele avute 

 cu vecinii noştri au fost susţinute mai în totdeauna, spre cinstea ar- ' 

 melor noastre, deşi numericeşte eram în totdeauna, în faţa unor 

 duşmani precumpănitori ca nunăr şi cari adesea ne atacau din 

 două şi trei părţi ale ţării deodată. 



Ştiinţa strategică a lui Ştefan-cel-Mare, mai cu osebire, când 

 ofiţerii noştri de stat-major o vor pune. după cum am speranţă. în 

 adevărata ei valoare, faţă cu străinătatea, va putea cu cinste să îie 

 pusă alături cu aceea a lui Cezar sau a lui Napoleon I. 



Nu mă voiu ocupa, de asemenea, de destoinicia militară a româ- 

 nului, de oarece ea nu poate fi negată de nimeni. Ea nu a fost 

 numai ceva specific trecutului nostru, de oarece dovada s'a făcut 



